**Prijedlog**

 Na temelju članka 17. stavka 1. i članka 20. stavka 3. Zakona o pomorskom dobru i morskim lukama (Narodne novine, br. 158/03, 100/04, 141/06, 38/09, 123/11 – Odluka Ustavnog suda Republike Hrvatske, 56/16 i 98/19), a u vezi sa člankom 31. stavcima 1. i 2. Zakona o koncesijama (Narodne novine, broj 69/17) i člankom 13. stavkom 2. Uredbe o razvrstaju luka otvorenih za javni promet i luka posebne namjene (Narodne novine, br. 110/04 i 82/07), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_ 2020. godine donijela

**O B A V I J E S T**

**o namjeri davanja koncesije na pomorskom dobru u svrhu gradnje**

**i/ili gospodarskog korištenja luke posebne namjene - benzinske postaje na**

**dijelu k.o. Prožura, Općina Mljet**

**I.**

 Koncesija na pomorskom dobru daje se u svrhu gradnje i/ili gospodarskog korištenja luke posebne namjene - benzinske postaje na dijelu k.o. Prožura, Općina Mljet.

**II.**

 Područje pomorskog dobra – lučkog područja koje se daje u koncesiju omeđeno je poligonom određenim koordinatnim točkama izraženim u HTRS96/TM projekciji, kako slijedi:

1. kopneni dio lučkog područja – lučkog bazena (spojnica – poligon točaka 1-17)

|  |  |  |
| --- | --- | --- |
| **TOČKA** | **E** | **N** |
| 1 | 591 824.62 | 4 733 822.03 |
| 2 | 591 826.09 | 4 733 822.82 |
| 3 | 591 827.42 | 4 733 823.58 |
| 4 | 591 828.17 | 4 733 823.97 |
| 5 | 591 829.95 | 4 733 824.92 |
| 6 | 591 826.57 | 4 733 831.09 |
| 7 | 591 829.34 | 4 733 832.66 |
| 8 | 591 835.28 | 4 733 835.92 |
| 9 | 591 839.71 | 4 733 838.14 |
| 10 | 591 844.99 | 4 733 827.96 |
| 11 | 591 861.21 | 4 733 800.92 |
| 12 | 591 858.88 | 4 733 799.66 |
| 13 | 591 863.21 | 4 733 793.72 |
| 14 | 591 869.05 | 4 733 785.64 |
| 15 | 591 869.36 | 4 733 785.17 |
| 16 | 591 865.35 | 4 733 781.14 |
| 17 | 591 855.26 | 4 733 774.58 |

2. morski dio lučkog područja – lučkog bazena (spojnica – poligon točaka 17-18-19-1)

|  |  |  |
| --- | --- | --- |
| **TOČKA** | **E**  | **N** |
| 17 | 591 855.26 | 4 733 774.58 |
| 18 | 591 828.63 | 4 733 760.63 |
| 19 | 591 797.99 | 4 733 808.13 |
| 1 | 591 824.62 | 4 733 822.03 |

**III.**

 Površina pomorskog dobra – lučkog područja iz točke II. ove Obavijesti koje se daje u koncesiju ukupno iznosi 2.849 m², a sve kako je prikazano na grafičkoj podlozi koja čini Prilog ove Obavijesti i objavljuje se u Elektroničkom oglasniku javne nabave Republike Hrvatske.

**IV.**

 Koncesija se daje na vremensko razdoblje od 20 godina, računajući od dana sklapanja ugovora o koncesiji.

**V.**

 Obvezni prilog ponudi sadrži sljedeće dokumente u izvornom obliku:

1. dokaze o sposobnosti ponuditelja:

- izvadak iz sudskog registra trgovačkog suda ili izvadak iz obrtnog registra s upisanom djelatnošću za koju se traži koncesija, ne stariji od 30 dana

- odgovarajuću potvrdu kojom dokazuje da nije pokrenut stečajni, odnosno predstečajni postupak, da se ne nalazi u postupku likvidacije, odnosno da nije u postupku obustavljanja poslovnih djelatnosti

- podatke o bonitetu (BON 1), osim za obrte obveznike poreza na dohodak i novoosnovana društva i obrte

- podatke o solventnosti (BON 2 - za glavni račun ponuditelja) i potvrdu nadležne Porezne uprave o plaćenim dospjelim obvezama temeljem javnih davanja, sve ne starije od 30 dana

- izjavu da li je ponuditelj ispunio sve obveze iz drugih koncesija, ako ih ima ili ih je imao

- izjavu da li je ponuditelju do sada oduzeta koncesija sukladno članku 30. Zakona o pomorskom dobru i morskim lukama

- izjavu da ponuditelju ili osobi ovlaštenoj za zastupanje nije izrečena pravomoćna osuđujuća presuda za jedno ili više kaznenih djela iz područja gospodarskog kriminala

2. ponuđeni iznos stalnog i postotak promjenjivog dijela koncesijske naknade, s time da početni iznos stalnog dijela koncesijske naknade iznosi 10,00 kuna po m2 zauzetog pomorskog dobra, a početni iznos promjenjivog dijela koncesijske naknade iznosi 4 % prihoda ostvarenog na koncesioniranom području umanjenog za nabavnu vrijednost naftnih derivata

3. studiju gospodarske opravdanosti koja se izrađuje prema sadržaju i u formi iz dokumentacije za javno prikupljanje ponuda. Ukupna vrijednost investicije koja se planira studijom gospodarske opravdanosti smatra se ulaganjem u osnovna sredstva

4. garanciju poslovne banke za ozbiljnost ponude u izvornom obliku u visini 1 % od ponuđene vrijednosti investicije s rokom važenja do planiranog roka zaključenja ugovora o koncesiji, a najduže dvije godine

5. pismo namjere poslovne banke da će izdati garanciju za dobro ispunjenje obveza iz ugovora o koncesiji koji će se sklopiti s odabranim ponuditeljem u visini 5 % ponuđene vrijednosti investicije s rokom važenja šest mjeseci dužim od planiranog roka završetka investicijskog ciklusa

6. uvjerenje nadležnog tijela za izdavanje lokacijske dozvole da je zahvat prikazan u idejnom projektu planiran dokumentima prostornog uređenja

7. idejni projekt zahvata u prostoru na pomorskom dobru izrađen od ovlaštenog projektanta sukladno dokumentima prostornog uređenja i prema studiji gospodarske opravdanosti

**8. ovjerenu izjavu ponuditelja da će benzinska postaja na dijelu k.o. Prožura, Općina Mljet nuditi plavi dizel**

**9. ovjerenu izjavu ponuditelja da će benzinska postaja na dijelu k.o. Prožura, Općina Mljet raditi tijekom cijele godine.**

 Razlozi za isključenje ponuditelja su ako ponuda ne sadrži potpunu dokumentaciju propisanu ovom Obaviješću i dokumentacijom za nadmetanje te ako ponuditelj ne udovoljava svim uvjetima propisanim ovom Obaviješću, dokumentacijom za nadmetanje, člankom 17. stavkom 3. Zakona o pomorskom dobru i morskim lukama i člankom 24. Zakona o koncesijama.

 Procijenjena vrijednost koncesije iznosi 227.077.387,00 kuna.

 Natječajna dokumentacija bit će objavljena u Elektroničkom oglasniku javne nabave Republike Hrvatske.

**VI.**

 Ocjenjivanje ponuda obavit će se prema sljedećim kriterijima:

a) ponuđeni iznos stalnog dijela koncesijske naknade - 30 %

b) ponuđeni iznos promjenjivog dijela koncesijske naknade - 30 %

c) ponuđeni iznos ukupnoga investicijskog ulaganja prema studiji gospodarske opravdanosti - 40 %.

 Svaki element ponude se vrednuje zasebno, a zbroj ukupne ocjene po kriterijima ne može iznositi više od 1,00.

 Promjenjivi dio koncesijske naknade izračunava se u apsolutnom iznosu prema prikazanim ukupnim prihodima iz studije gospodarske opravdanosti, a za vrijeme trajanja koncesije.

 Formule i način izračuna:

a) Koeficijent stalnog dijela koncesijske naknade =

 30 % × ponuđeni iznos stalnog dijela koncesijske naknade

 najviši ponuđeni iznos stalnog dijela koncesijske naknade

b) Koeficijent promjenjivog dijela koncesijske naknade =

 30 % × ponuđeni apsolutni iznos promjenjivog dijela koncesijske naknade

 najviši ponuđeni apsolutni iznos promjenjivog dijela koncesijske naknade

c) Koeficijent ukupne investicije =

 40 % × ponuđeni iznos ukupne investicije

 najviši ponuđeni iznos ukupne investicije.

 Promjene naknade za koncesiju (stalnog i promjenjivog dijela) moguće su temeljem:

1. indeksacije vezane uz promjenu tečaja kune i eura u odnosu na fluktuaciju tečaja

2. indeksa potrošačkih cijena, odnosno

3. izmjena posebnog propisa u dijelu kojim se uređuje visina i način plaćanja naknade za koncesiju.

4. gospodarskih okolnosti koje značajno utječu na ravnotežu odnosa naknade za koncesiju i procijenjene vrijednosti koncesije koja je bila temelj sklapanja ugovora o koncesiji.

 Promjena naknade za koncesiju u skladu sa stavkom 5. ove točke utvrđuje se ugovorom o koncesiji i posebnim zakonima, a obavlja se ovisno o nastanku okolnosti i/ili periodično u za to određenim vremenskim razdobljima ovisno u uvjetima fluktuacije tečaja ili promjena potrošačkih cijena.

**VII.**

 Ponuda se dostavlja na adresu Ministarstva mora, prometa i infrastrukture, 10000 Zagreb, Prisavlje 14.

 Ponuda se dostavlja u papirnatom obliku u zatvorenoj omotnici s nazivom i adresom davatelja koncesije, nazivom i adresom ponuditelja i s naznakom „Za javno prikupljanje ponuda za dodjelu koncesije na pomorskom dobru u svrhu gradnje i/ili gospodarskog korištenja luke posebne namjene - benzinske postaje na dijelu k.o. Prožura, Općina Mljet“,te s napomenom „NE OTVARATI“.

 U obzir će se uzimati samo ponude koje se predaju na pošti, odnosno ovlaštenom pružatelju poštanskih usluga ili neposrednom predajom u pisarnicu Ministarstva mora, prometa i infrastrukture, Zagreb, Prisavlje 14, u roku 30 dana od dana slanja na objavu Obavijesti o namjeri davanja koncesije u Elektroničkom oglasniku javne nabave Republike Hrvatske.

 Ako je ponuda upućena poštom preporučeno ili predana ovlaštenom pružatelju poštanskih usluga, dan predaje pošti, odnosno ovlaštenom pružatelju poštanskih usluga smatra se danom predaje Ministarstvu mora, prometa i infrastrukture.

 Ponuda mora biti napisana na hrvatskom jeziku i latiničnom pismu.

 Javno otvaranje ponuda obavit će se u prostorijama Ministarstva pomorstva, prometa i infrastrukture, Zagreb, Prisavlje 14, četvrti dan po isteku roka za predaju ponuda, s početkom u 14 sati (u slučaju da je navedeni dan neradni, otvaranje ponuda bit će prvi sljedeći radni dan).

**VIII.**

 Po objavljenom javnom prikupljanju ponuda davatelj koncesije ima pravo neprihvaćanja svih pristiglih ponuda.

**IX.**

 Postupak na temelju kojeg se donosi odluka o davanju koncesije najpovoljnijem ponuditelju u svrhu gradnje i/ili gospodarskog korištenja postojeće luke posebne namjene benzinske postaje na dijelu k.o. Prožura, Općina Mljet, javni je postupak.

**X.**

 Protiv ove Obavijesti žalba nije dopuštena, a protiv odluke o davanju koncesije može se pokrenuti upravni spor.

**XI.**

 Ova Obavijest objavit će se u Elektroničkom oglasniku javne nabave Republike Hrvatske.

Klasa:

Urbroj:

Zagreb,

 PREDSJEDNIK

 Andrej Plenković

**OBRAZLOŽENJE**

Ministarstvo mora, prometa i infrastrukture zaprimilo je pismo inicijative trgovačkog društva USLUGE MLJET d.o.o. za raspis javnog prikupljanja ponuda i dodjelu koncesije za luku posebne namjene – benzinsku postaju na dijelu k.o. Prožura, Općina Mljet.

Za predmetno područje granica lučkog područja utvrđena je Rješenjem Povjerenstva za granice pomorskog dobra Ministarstva mora, promet i infrastrukture, koje je provedeno u katastru, dok je provedba u zemljišnoj knjizi k.o. Prožura u tijeku.

Sukladno članku 2. stavku 3. Uredbe o postupku davanja koncesije na pomorskom dobru u postupku dodjele koncesije na pomorskom dobru za koje je davatelj koncesije Vlada Republike Hrvatske, granicom određeno pomorsko dobro mora se upisati u zemljišnoj knjizi najkasnije do donošenja odluke o koncesiji, stoga nema zapreke za raspisivanje javnog prikupljanja ponuda.

Predmet javnog prikupljanja ponuda je izgrađena benzinska postaja Otoku Mljetu za opskrbu naftnim derivatima vozila i plovnih objekata, smještena neposredno pored trajektnog pristaništa, ukupne površine 2.849 m².

Početni iznos stalnog dijela koncesijske naknade iznosi 10 kuna po metru kvadratnom zauzetog pomorskog dobra, a početni iznos promjenjivog dijela koncesijske naknade iznosi 4% prihoda ostvarenog na koncesioniranom području umanjenog za nabavnu vrijednost naftnih derivata.

Koncesija se daje na rok od 20 godine, a procijenjena vrijednosti koncesije iznosi 227.077.387,00 kuna.